CELEX: C2007/235/22
Language: sl
Date: 2007-10-06 00:00:00
Title: Zadeva T-264/07: Tožba, vložena 18. julija 2007 – CSL Behring proti Komisiji in EMEA

6.10.2007   
            
            
               SL
            
            
               Uradni list Evropske unije
            
            
               C 235/12
            
         Tožba, vložena 18. julija 2007 – CSL Behring proti Komisiji in EMEA
   (Zadeva T-264/07)
   (2007/C 235/22)
   Jezik postopka: nemščina
   Stranke
   
      Tožeča stranka: CSL Behring GmbH (Marburg, Zvezna republika Nemčija) (zastopnika: C. König, profesor in F. Leinen, odvetnik)
   
      Toženi stranki: Komisija Evropskih skupnosti in Evropska agencija za zdravila (EMEA)
   Predlogi tožeče stranke
   
               —
            
            
               Na podlagi člena 231(1) ES naj se za nično razglasi odločba EMEA z dne 24. maja 2007 v zadevi „Human Fibrinogen – Application for Orphan Medicinal Product Designation – EMEA/OD/018/07“, ki je bila stranki posredovana 24. maja 2007;
            
         
               —
            
            
               v skladu s členom 87(2) Poslovnika Sodišča naj se toženi stranki naloži plačilo stroškov postopka.
            
         Tožbeni razlogi in bistvene trditve
   Tožeča stranka izpodbija dopis EMEA z dne 24. maja 2007. Meni, da je EMEA s tem dopisom pravnozavezujoče zavrnila nadaljevanje postopka za določitev zdravila kot zdravilo sirota na podlagi člena 5(1) Uredbe (ES) št. 141/2000 (1).
   Tožeča stranka tožbo utemeljuje z dvema tožbenima razlogoma.
   Tožeča stranka najprej navaja, da je neustrezna razlaga člena 5(1) Uredbe (ES) št. 141/2000, v skladu s katero bi moral biti predlog za določitev zdravila kot zdravilo sirota časovno podan pred vložitvijo vloge za dovoljenje za promet s tem zdravilom. Zato naj bi se ta določba napačno uporabila.
   Po navedbah tožeče stranke naj se poleg tega ugotovi, da člen 5(1) Uredbe št. 141/2000 krši primarno pravo in da ga je treba ob upoštevanju člena 241 ES razglasiti za neveljavnega, če se razlaga tako, da mora biti predlog za določitev zdravila kot zdravilo sirota časovno podan pred vložitvijo vloge za dovoljenje za promet s tem zdravilom. V zvezi s tem zatrjuje, da ta razlaga krši temeljne svoboščine prava Skupnosti v zvezi s pravico do zasebne lastnine in poklicne svobode, načelo enakega obravnavanja in načelo zaupanja v pravo.
   
      (1)  Uredba (ES) št. 141/2000 Evropskega parlamenta in Sveta z dne 16. decembra 1999 o zdravilih sirotah (UL L 18, str. 1).